CELEX: 32013D0518
Language: lt
Date: 1382313600000
Title: 2013/518/ES: 2013 m. spalio 21 d. Komisijos įgyvendinimo sprendimas, kuriuo iš dalies keičiamos Tarybos direktyvos 92/65/EEB E priedo 1 dalies nuostatos dėl gyvūnų iš ūkių sveikatos sertifikato pavyzdžio (pranešta dokumentu Nr. C(2013) 6719)  Tekstas svarbus EEE

23.10.2013   
            
            
               LT
            
            
               Europos Sąjungos oficialusis leidinys
            
            
               L 281/14
            
         KOMISIJOS ĮGYVENDINIMO SPRENDIMAS
   2013 m. spalio 21 d.
   kuriuo iš dalies keičiamos Tarybos direktyvos 92/65/EEB E priedo 1 dalies nuostatos dėl gyvūnų iš ūkių sveikatos sertifikato pavyzdžio
   (pranešta dokumentu Nr. C(2013) 6719)
   (Tekstas svarbus EEE)
   (2013/518/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 22 straipsnio pirmą dalį,
   kadangi:
   
               (1)
            
            
               Direktyvos 92/65/EEB 10 straipsnyje nustatyti gyvūnų sveikatos reikalavimai, kurių būtina laikytis, jei ketinama Sąjungoje prekiauti šunimis, katėmis ir šeškais. Toje direktyvoje, inter alia, nustatyta, kad šie gyvūnai turi tenkinti sąlygas, nustatytas 2013 m. birželio 12 d. Europos Parlamento ir Tarybos reglamento (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (2), 6 straipsnyje ir, jei taikytina, 7 straipsnyje;
            
         
               (2)
            
            
               Reglamento (ES) Nr. 576/2013 6 straipsnyje, inter alia, nustatyta, kad vežant šiuos gyvūnus turi būti pateikiamas identifikavimo dokumentas, būtent pasas, atitinkantis Komisijos nustatytiną pavyzdį. Šio paso pavyzdys pateikiamas 2013 m. birželio 28 d. Komisijos įgyvendinimo reglamento (ES) Nr. 577/2013 dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų (3), III priede;
            
         
               (3)
            
            
               Reglamento (ES) Nr. 576/2013 7 straipsnyje nustatyta, kad valstybės narės gali tam tikromis sąlygomis leisti iš kitų valstybių narių į jų teritoriją nekomerciniais tikslais įvežti šunų, kačių ir šeškų jauniklius, nepaskiepytus nuo pasiutligės arba paskiepytus, tačiau dar neįgijusius apsauginio imuniteto nuo šios ligos. Leisdama įvežti tokius gyvūnus valstybė narė turėtų apie tai viešai paskelbti tinklalapiuose, į kuriuos Komisija pateikia nuorodą savo tinklalapyje, kurį galima naudoti prekybos reikmėms;
            
         
               (4)
            
            
               be to, Direktyvos 92/65/EEB 10 straipsnyje nustatyta, kad vežant šunis, kates ir šeškus turi būti pateikiamas sveikatos sertifikatas, atitinkantis tos direktyvos E priedo 1 dalyje pateiktą pavyzdį;
            
         
               (5)
            
            
               Reglamentu (ES) Nr. 576/2013 panaikinus 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (4), reikia iš dalies pakeisti minėto sveikatos sertifikato pavyzdį, kad nuorodos į Reglamentą (EB) Nr. 998/2003 būtų pakeistos nuorodomis į Reglamentą (ES) Nr. 576/2013;
            
         
               (6)
            
            
               pagal Direktyvos 92/65/EEB E priedo 1 dalyje pateiktą pavyzdį surašomuose sveikatos sertifikatuose atsižvelgiama į 2010 m. gegužės 6 d. Komisijos reglamentą (ES) Nr. 388/2010, kuriuo įgyvendinamas Reglamentas (EB) Nr. 998/2003 dėl tam tikrų rūšių gyvūnų augintinių, kurie gali būti vežami nekomerciniais tikslais, didžiausio galimo skaičiaus (5), kuriame nustatyta, kad Direktyvoje 92/65/EEB nurodyti reikalavimai ir tikrinimai taikomi ir vežant daugiau nei penkis gyvūnus augintinius į valstybę narę iš kitos valstybės narės ar trečiosios šalies, įtrauktos į Reglamento (EB) Nr. 998/2003 II priedo B dalies 2 skirsnyje pateiktą sąrašą;
            
         
               (7)
            
            
               Reglamente (ES) Nr. 388/2010 nustatytos taisyklės buvo peržiūrėtos ir įtrauktos į Reglamentą (ES) Nr. 576/2013. Todėl Direktyvos 92/65/EEB E priedo 1 dalyje pateiktame sveikatos sertifikato pavyzdyje esančios nuorodos į Reglamentą (ES) Nr. 388/2010 turėtų būti išbrauktos;
            
         
               (8)
            
            
               todėl Direktyva 92/65/EEB turėtų būti atitinkamai iš dalies pakeista;
            
         
               (9)
            
            
               siekiant išvengti prekybos sutrikimų, pereinamuoju laikotarpiu laikantis tam tikrų sąlygų reikėtų leisti naudoti pagal Direktyvos 92/65/EEB E priedo 1 dalį prieš šio sprendimo taikymo datą išduotus sveikatos sertifikatus;
            
         
               (10)
            
            
               šis sprendimas turėtų būtų taikomas nuo Reglamento (ES) Nr. 576/2013 taikymo datos;
            
         
               (11)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 92/65/EEB E priedo 1 dalis pakeičiama šio sprendimo priedo tekstu.
   2 straipsnis
   Pereinamuoju laikotarpiu iki 2015 m. balandžio 29 d. valstybės narės gali leisti prekiauti šunimis, katėmis ir šeškais iš ūkių, pateikiant sveikatos sertifikatą, išduotą ne vėliau kaip 2014 m. gruodžio 28 d. pagal Direktyvos 92/65/EEB E priedo 1 dalyje prieš šiuo sprendimu padarytus pakeitimus nustatytus pavyzdžius.
   3 straipsnis
   Šis sprendimas taikomas nuo 2014 m. gruodžio 29 d.
   4 straipsnis
   Šis sprendimas skirtas valstybėms narėms.
   
      Priimta Briuselyje 2013 m. spalio 21 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 178, 2013 6 28, p. 1.
   
      (3)  OL L 178, 2013 6 28, p. 109.
   
      (4)  OL L 146, 2003 6 13, p. 1.
   
      (5)  OL L 114, 2010 5 7, p. 3.
   
      PRIEDAS
      
         „1 dalis.   Sveikatos sertifikatas, skirtas naudoti prekiaujant gyvūnais iš ūkių (kanopiniais, nuo paukščių gripo paskiepytais paukščiais, kiškiažvėriais, šunimis, katėmis ir šeškais) (92/65 EI)